text: Tvang er på vej ned med ny psykiatrisk afdeling i Esbjerg
  15 december 2015 kl. 10.52
  Tvangen på Spangsbjerg er på vej ned med nye rammer på den psykiatriske afdeling i Esbjerg. Tirsdag bliver afdelingen indviet.
  Region Syddanmark har på den psykiatriske afdeling i Esbjerg haft stor succes med at nedbringe tvangen. Antallet af bæltefikseringer på Psykiatrisk Afdeling Esbjerg er fra oktober 2014 til og med oktober 2015 reduceret med 64 %, mens antallet af lange bæltefikseringer på over 48 timer er reduceret med 89 %.
  Og opskriften skal findes i de nye fysiske rammer med gennemsigtighed, mere motion og investering i sansestimulerende redskaber, oplyser Region Syddanmark.  Blandet andet har Psykiatrisk Afdeling Esbjerg fået en ny hal, hvor patienterne kan dyrke motion. Mere fokus på fysisk aktivitet er helt centralt i forebyggelsen af tvang.
  - Motion er en god måde at aflede patienterne på, og det giver dem et frirum fra deres sygdom og en anden form for inddragelse i deres egen behandling. siger Anne-Grete Borch Lauridsen i en pressemeddelelse.
  Torsdag bliver den nye psykiatriske afdeling indviet med taler fra både regionsråd, ledelse og patienter.
  Du kan se mere om dette, når TV SYD sender kl. 19.30.
  